stanford-oval/wikipedia huggingface dataset:
Parvzya
Aiheesta muualla

Parvzya Discogsissa. (englanniksi)
Albumi Parvzya Encyclopaedia Metallum -sivustolla (englanniksi)
Mastiphal
| Cymeris • Flauros • Daamr • Opressor • SenatorSammach • Desecrator • Sarceuil • Paul • Abigor |
| --- | --- |
Studioalbumit:  For a Glory of All Evil Spirits, Rise for Victory • Parvzya
Split-albumit:  Sowing Profane Seed • Promo'96
Kokoelmat:  Seed of Victory • Damnatio Memoriae
Katso myös:  Darzamat • Iperyt
Peruspeitelause

Peruspeitelause on reaalianalyysin tulos, joka kuuluu seuraavasti:
Olkoon  {\mathcal {F}} mielivaltainen perhe  \mathbb {R} ^{n}:n kuulia siten, että  D=\sup\{d(B):B\in {\mathcal {F}}\}<\infty , missä  d(B) on  B:n halkaisija. Tällöin on olemassa  {\mathcal {G}}\subset {\mathcal {F}} siten, että  B_{i}\cap B_{j}=\emptyset  kaikilla  i\neq j ja kaikilla  B_{i},B_{j}\in {\mathcal {G}} joilla  i\neq j on voimassa  B_{i}\neq B_{j} ja  \cup B_{B\in {\mathcal {F}}}\subset \cup _{B\in {\mathcal {G}}}5B
Peruspiste

Peruspiste (‱) (engl. basis point, lyh. bp) eli korkopiste, joskus ammattikielellä puheessa vain lyhyesti piste, on yksikkö, joka on suuruudeltaan sadasosan yhdestä prosenttiyksiköstä. Toisin sanoen kuinka monta kymmenestuhannesosaa (1/10 000) joku on jostakin. Sitä käytetään yleensä ilmaisemaan muutoksia rahoitusinstrumenteissa tai kahden koron eroa.
Kuten prosenttiyksikkö, peruspiste ilmaisee aina absoluuttista muutosta prosentista. Näin ollen käyttämällä termiä peruspiste vältetään prosentteihin liittyvä mahdollinen sekaannus suhteellisten ja absoluuttisten muutosten välillä esim. tarkoittaako 1 %:n kasvu 10 %:n korossa nousua 10,1 %:iin vai 11 %:iin? Oikea vastaus on 10,1 %:iin. Esimerkiksi 100 peruspisteen kasvu 10 %:n korossa vastaa yhden prosenttiyksikön kasvua, jolloin korko on nousun jälkeen 11 %.
Petro Jefremov

| Petro Jefremov> Henkilötiedot |
| --- | --- |
Syntynyt: 24. joulukuuta 1883 Paltšyk, Zvenyhorodkan piiri, Kiovan kuvernementti
Kuollut: ?
Koulutus ja ura
Tutkimusalue:  kirjallisuudentutkimus
Petro Jefremov, ukr. Петро Єфремов (24. joulukuuta 1883 Paltšyk, Zvenyhorodkan piiri, Kiovan kuvernementti – k.?), oli ukrainalainen kirjallisuudentutkija. Hänen veljensä oli kirjallisuudentutkija Serhi Jefremov.
Jefremov oli 1920-luvulla ukrainalaisen kirjallisuuden professori Dnipropetrovsk kansanopetusinstituutissa. Hän oli Ukrainan tiedeakatemian (VUAN) Dnipropetrovskin tieteellisen seuran jäsen ja Zorjan (Dnipropetrovsk) ensimmäinen päätoimittaja. Hän kirjoitti vuodesta 1905 useisiin tieteellisiin ja muihin julkaisuihin. Hän tutki erityisesti naturalismin ongelmia ja Ukrainan kirjallisuuden historiallisten romaanien kehittymistä. Hänet pidätettiin 1929 ja tuomittiin vuonna 1930 Ukrainan vapautusliittoa (SVU) vastaan nostetussa näytösoikeudenkäynnissä. Hänen kärsittyään tuomion hänet pidätettiin uudestaan 1937, mutta hänen myöhemmästä kohtalostaan ei ole tietoa. Hänen maineensa puhdistettiin 1989.
Pat O’Brien (muusikko)

| Patrick O’Brien |
| --- | --- |
 Pat O’Brien esiintymässä Cannibal Corpsen kanssa São Paulossa 2010.
Henkilötiedot
Syntynyt: 15. joulukuuta 1968 (ikä 55) Kentucky, Yhdysvallat
Ammatti:  muusikko, lauluntekijä
Muusikko
Taiteilijanimi:  Pat O’Brien
Tyylilajit:  death metal, tekninen death metal, progressiivinen metalli, heavy metal
Soittimet:  kitara
Yhtyeet:  Cannibal Corpse, Monstrosity, Nevermore, Chastain, Ceremony
Levy-yhtiöt:  Metal Blade Records
  [ Muokkaa Wikidatassa ] [ ohje ]  
Patrick ”Pat” O’Brien (s. 15. joulukuuta 1965 Kentucky, Yhdysvallat) on yhdysvaltalainen kitaristi. Hän oli death metal -yhtye Cannibal Corpsen kitaristi. Hän asuu nykyisin Floridassa. O'Brien on National Rifle Associationin jäsen.
Diskografia > Cannibal Corpse

Gallery of Suicide (1998,  Metal Blade Records)
Bloodthirst (1999,  Metal Blade Records)
Gore Obsessed (2002,  Metal Blade Records)
The Wretched Spawn (2004,  Metal Blade Records)
Kill (2006,  Metal Blade Records)
Evisceration Plague (2009,  Metal Blade Records)
Diskografia > Nevermore

In Memory (1996,  Century Media)
The Politics of Ecstasy (1996,  Century Media)
Aiheesta muualla

Cannibal Corpsen kotisivut
Pat O’Brien Myspacessa (englanniksi)
Pat O’Brien Encyclopaedia Metallumissa (englanniksi)
Pekka Kuusisto (jääkiekkoilija)

| Pekka Kuusisto |
| --- | --- |
 Kuusisto Ilveksen paidassa 1970-luvun alussa.
Henkilötiedot
Syntynyt: 17. tammikuuta 1945 (ikä 79) Tampere
Kansalaisuus:   Suomi
Jääkiekkoilija
Pelipaikka:  hyökkääjä / puolustaja
Maila:  right
Pituus:  168 cm
Paino:  78 kg
Seurat:  TPV, RU-38, Koovee, Ilves, HPK
Pekka Juhani Kuusisto (s. 17. tammikuuta 1945 Tampere) on suomalainen entinen jääkiekkoilija. Kuusisto esiintyi kolmissa MM-kilpailuissa. (1967, 1973, 1968). Mestaruussarjassa Kuusiston joukkueita olivat TPV, RU-38, Koovee ja Ilves, aikana 1962–1976. Uransa viimeiset kaudet Kuusisto edusti HPK:ta I-divisioonassa. Vuonna 1967 Kuusisto valittiin SM-sarjan tähdistökentälliseen. Kuusisto pelasi sekä hyökkääjän- että puolustajan pelipaikkaa.
Tilastot ja saavutukset

| Kausi | Sarja | Seura | O | M | S | P | R |
| --- | --- | --- | --- | --- | --- | --- | --- |
| 1962‑1963 | SM-sarja | TPV | 18 | 10 | 4 | 14 | 4 |
| 1963-1964 | Suomensarja | TPV | 9 | 5 | 5 | 10 | 8 |
| 1964-1965 | SM-sarja | RU-38 | 18 | 11 | 6 | 17 | 16 |
| 1965-1966 | SM-sarja | RU-38 | 20 | 8 | 10 | 18 | 31 |
| 1966-1967 | SM-sarja | RU-38 | 22 | 7 | 7 | 14 | 14 |
| 1967-1968 | SM-sarja | Koovee | 20 | 4 | 7 | 11 | 30 |
| 1968-1969 | SM-sarja | Koovee | 22 | 4 | 5 | 9 | 20 |
| 1969-1970 | SM-sarja | Koovee | 22 | 4 | 7 | 11 | 30 |
| 1970-1971 | SM-sarja | Ilves | 26 | 1 | 4 | 5 | 34 |
| 1971-1972 | SM-sarja | Ilves | 31 | 0 | 4 | 4 | 18 |
| 1972-1973 | SM-sarja | Ilves | 35 | 8 | 6 | 14 | 28 |
| 1974-1975 | SM-sarja | Ilves | 35 | 3 | 18 | 21 | 30 |
| 1975-1976 | SM-liiga | Ilves | 36 | 2 | 15 | 17 | 46 |
| 1976-1977 | I-divisioona | HPK | 35 | 7 | 36 | 43 | 76 |
| 1977-1978 | I-divisioona | HPK | 36 | 10 | 34 | 44 | 44 |
| 1978-1979 | I-divisioona | HPK | 34 | 12 | 21 | 33 | 97 |
| YHT. (SM) |  |  | 305 | 65 | 93 | 155 | 301 |
| YHT. (I-div.) |  |  | 105 | 29 | 91 | 120 | 217 |
3 Suomen-mestaruutta (RU-38 1967, Koovee 1968, Ilves 1972)
1 SM-pronssi (Ilves 1975)
Valittiin SM-liigan tähdistökentälliseen 1967
Muuta

Kuusisto pelasi jääkiekon ohella myös jalkapalloa ja oli nostamassa TPV:tä mestaruussarjaan vuonna 1970. Nuorten joukkueessa hän voitti piirimestaruuksia.
Pienviljely

Vietnamilaisia pienviljelijöitä
Näkymä tšekkiläisen pientilan pihalle
Pienviljely tarkoittaa maanviljelyä pienessä muodossa.
Pienviljely Suomessa

Suomeen pienviljelyn aate tuotiin 1900-luvun alussa. Tuolloin Suomen maaseutua hallitsivat suuret tilat ja kartanot, jotka työllistivät maaseudun kansaa. Tuloerot suurenivat 1800-luvulla voimakkaan väestönkasvun myötä ja vuosikymmenien viha puhkesi lukuisina veritöinä vuoden 1918 sisällissodassa. Vuonna 1919 torppareille, lampuodeille ja mäkitupalaisille kuitenkin päätettiin antaa oikeus lunastaa tilansa edullisella hinnalla ja yli 50 000 torppaa ja 70 000 mäkitupaa muuttuivat pientiloiksi. Maareformia jatkettiin vuoden 1922 Lex Kalliolla. Pienviljelmien määrä kasvoi aina 1960-luvulle saakka, jolloin saavutettiin maksimi (240 000 yksikköä).
Tyypilliseen pientilaan sodan jälkeisessä Suomessa kuului noin 6 hehtaaria viljelyalaa sekä muutama kymmenen hehtaaria metsää. Tilalla pidettiin neljää lehmää (maito kuljetettiin meijeriin) sekä muutama lammas, muutama kana ja taloussika perheen tarpeita varten. Hevosta pidettiin metsä- ja peltotöitä varten. Pientilat olivat useimmiten omavaraisia.
Sodan jälkeen maatalous koneellistui vauhdilla, mutta pienviljelmät jäivät tästä kehityksestä jälkeen. Koneellistamiseen ei ollut varaa.
Pientilojen isännät ja emännät jäivät monesta edusta vaille, esimerkiksi lomiin ei ollut karjan vuoksi mahdollisuus irrottautua. Kahdeksan tunnin työpäivä ei tullut kysymykseenkään, vaan töitä tehtiin niin paljon kun niitä oli. Kun talvella työpäivä oli keskimäärin 12-tuntinen, niin kesällä se saattoi peltotöiden takia venyä jopa 17-tuntiseksi.  1960-luvulla pientilojen määrä alkoi kuitenkin vähentyä ja ihmiset muuttivat kaupunkeihin. Maatalouden ylituotannon takia pienviljelyä alettiin tehdä aina vain vaikeammaksi, ja 1990-luvulle tultaessa oli suurin osa pienviljelijöistä jo antanut periksi.
Pensaslepinkäinen

| Pensaslepinkäinen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Afrikanlepinkäiset Malaconotidae
Suku::  Pensaslepinkäiset Tchagra
Laji::  senegalus
Kaksiosainen nimi
 Tchagra senegalus  (Linné, 1766) 
Katso myös
   Pensaslepinkäinen Wikispeciesissä   Pensaslepinkäinen Commonsissa 
Infobox OKNimi-testi OKIUCN-testi OK: 
Pensaslepinkäinen (Tchagra senegalus) on hyvin laajalla alueella elävä varpuslintu, jonka elinympäristö kattaa lähes koko Afrikan, oikeastaan se puuttuu vain Egyptistä, sekä Arabian niemimaan. Carl von Linné kuvaili lajin holotyypin Senegalista 1766. Pensaslepinkäisestä tunnetaan 10 alalajia.
Petro Denysenko

Petro Denysenko (ukr. Петро Денисенко, ven. Пётр Денисенко / Pjotr Denisenko; s. 13. syyskuuta 1920 Tšernihiv – 9. syyskuuta 1998) oli neuvostoliittolainen seiväshyppääjä ja kymmenottelija.
Denysenko oli kymmenottelussa maailmantilaston kymmenen parhaan joukossa vuonna 1946 ja vuosina 1948–1951. Hän kilpaili seiväshypyssä Helsingin olympialaisissa 1952 ja sijoittui neljänneksi tuloksellaan 440 senttimetriä. Denysenko sivusi seuraavana vuonna lajin Euroopan-ennätystä tuloksellaan 444.
Ennätykset

Seiväshyppy: 446 (1954)
Kymmenottelu: 7287 (1949)
Owen Nolan

| Owen Nolan |
| --- | --- |

Henkilötiedot
Syntynyt: 12. helmikuuta 1972 (ikä 52) Belfast, Pohjois-Irlanti
Kansalaisuus:   Kanada  Pohjois-Irlanti
Jääkiekkoilija
Pelipaikka:  oikea laitahyökkääjä
Maila:  oikea
Pituus:  185 cm
Paino:  98 kg
Pelaajaura
Pääsarjaura:  1990–2011
Seurat:  Quebec Nordiques, Colorado Avalanche, San Jose Sharks, Toronto Maple Leafs, Phoenix Coyotes,   Calgary Flames, Minnesota Wild (NHL)   ZSC Lions (NLA)
NHL-varaus:  1. varaus, 1990 Quebec Nordiques
| Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Maa:   Kanada> Miesten jääkiekko. |
| --- | --- | --- | --- |
|  Kultaa | Salt Lake City 2002 | jääkiekko |  |
| Jääkiekon maailmanmestaruuskilpailut  | Jääkiekon maailmanmestaruuskilpailut  | Jääkiekon maailmanmestaruuskilpailut  |  |
|  Kultaa | Suomi 1997 |  |  |
Owen Liam Nolan (s. 12. helmikuuta 1972 Belfast, Pohjois-Irlanti) irlantilais-kanadalainen jääkiekkoilija. Nuorena hänen perheensä muutti Thoroldiin, Ontarioon, jossa Nolan kasvoi. Hän pelasi urallaan 1 200 NHL-ottelua seitsemässä eri NHL-joukkueessa. Vuoden 2002 talviolympialaisissa Nolan oli voittamassa olympiakultaa. Hänellä on sekä Kanadan että Pohjois-Irlannin kansalaisuudet.
Ura

Nolan pelasi ensimmäisen kautensa pääjuniorisarjoissa 18-vuotiaana OHL:n Cornwall Royalsissa. Hänet valittiin ensimmäisellä kaudellaan vuoden tulokkaaksi ja toisella kaudella tähdistökentälliseen, ja hänet palkittiin sarjan parhaana oikean laitahyökkääjään maalintekijänä.
Quebec Nordiques varasi Nolanin vuoden 1990 varaustilaisuuden ykkösvarauksena. Nolan nousi jo toisella NHL-kaudellaan 1991–1992 tähtiluokkaan tehtyään 42 maalia 75 ottelussa ja pelattuaan myös NHL:n tähdistöottelussa. Quebecissa Nolan pelasi viisi kautta, joista kausi 1993–1994 epäonnistui loukkaantumisten takia.
Kaudeksi 1995–1996 Quebec Nordiques muutti Denveriin ja muutti nimensä Colorado Avalancheksi. Nolan ei ehtinyt pelata Coloradossa kuin yhdeksän ottelua ennen kauppaa, jossa hän siirtyi San Jose Sharksiin vaihdossa Sandis Ozoliņšiin. Nolan pelasi San Josessa kahdeksana kautena. Tuona aikana hän pelasi neljä tähdistöottelua. Kaudella 1999–2000 Nolan teki uudet piste-ennätyksensä 44+40 ja oli 44 maalillaan koko NHL:n maalintekijätilaston kakkonen.
Kesken kauden 2002–2003 San Jose kauppasi Nolanin Toronto Maple Leafsiin, josta sai Alyn McCauleyn, Brad Boyesin ja ensimmäisen kierroksen varausoikeuden. Nolan pelasi kahtena kautena Torontossa. Hänen kautensa 2003–2004 päättyi maaliskuussa polvivammaan. Tapaus eteni lopulta riitaan asti, kun Toronto ei suostunut maksamaan Nolanille palkkaa työsulun aikana eikä hyväksynyt, että Nolanin optio sopimuksessa olisi voimassa vielä kaudella 2005–2006. Toronton edustajat väittivät, että Nolan oli jo diagnoisoitu pelikykyiseksi ja vamman pahentuminen oli seurausta omasta harjoittelusta. Nolanin mukaan polvivamma oli alkujaan hoidettu huonosti. Toronto ja Nolan sopivat lopulta asiasta, eikä Nolan ei pelannut kaudella 2005–2006 vaan paranteli polveaan.
Kesällä 2006 Nolan allekirjoitti vuoden sopimuksen Phoenix Coyotesin kanssa mielessään paluu NHL-kaukaloihin. Vaisuhkon kauden jälkeen hän siirtyi Calgary Flamesiin. Kauden 2007–2008 ensimmäisillä kierroksilla Nolan pelasi uransa tuhannennen NHL-ottelun. Kesällä 2008 hän siirtyi Calgarystä Minnesota Wildiin, jonka kanssa teki kahden vuoden sopimuksen.
Wildissä Nolan pelasi kaksi kautta. Kauden 2010–2011 alla hän ei osallistunut minkään joukkueen harjoitusleirille eikä saanut sopimustarjouksia NHL:stä. Hän siirtyikin Sveitsin liigan Zürich Lionsiin. Nolan pelasi kauden aikana 24 ottelua Zürichissä ja teki niissä 26 pistettä. Elokuussa 2011 hän teki koesopimuksen Vancouver Canucksin kanssa. Hän ei saanut kuitenkaan sopimustarjousta Canuckilta eikä muiltakaan joukkueilta. Nolan ilmoittikin myöhemmin kauden aikana, helmikuussa 2012, lopettavansa uransa. Hän pelasi NHL:ssä 1 200 runkosarjaottelua, teki niissä 885 pistettä ja sai 1 793 jäähyminuuttia.
Ura > Maajoukkueura

Nolan on pelannut kahdesti Kanadan paidassa arvokisoissa. Vuoden 1997 MM-kilpailuissa ja Salt Lake Cityn olympialaisissa 2002 hän oli mukana Kanadan joukkueessa. Molemmilla kerroilla Kanada voitti kultaa.
Aiheesta muualla

Owen Nolan The Internet Hockey Databasessa (englanniksi)
Owen Nolan Legends of Hockey -sivustolla (englanniksi)
Paavo Uotila

Paavo Uotila (4. huhtikuuta 1881 Urjala – 25. marraskuuta 1964 Urjala) oli suomalainen arkkitehti. Hän suunnitteli useita pääasiassa jugend-tyylisiä rakennuksia Viipuriin.
Henkilöhistoria ja ammattiura

Uotilan vanhemmat olivat maanviljelijä Frans Wilhelm Uotila ja Hilma Juhontytär Mattila. Hän pääsi ylioppilaaksi 1900 Tampereen lyseosta ja valmistui arkkitehdiksi 1906 Polyteknillisestä opistosta. Uotila työskenteli aluksi eri arkkitehtitoimistoissa, kunnes hänet 1912 valittiin Viipurin kaupunginarkkitehdiksi Johan Blomqvistin jälkeen. Tässä virassa hän oli vuoteen 1928 saakka. Uotila suunnitteli Viipuriin kouluja, sairaaloita ja muita kunnallisia laitoksia ja lisäksi yhteensä 22 kerrostaloa. Hän suunnitteli joitakin rakennuksia myös Lahteen ja Sortavalaan. Rakennukset edustivat tyylillisesti aluksi jugendia ja myöhemmin 1920-luvun klassismia.
Uotilan hankki Viipurista lähdettyään Kankaanpään tilan Urjalasta ja rakensi sinne itselleen kaksikerroksisen asuintalon luonnonkivisine julkisivuineen. Hän suunnitteli myös Urjalan Säästöpankin talon ja useita huviloita yksityishenkilöille. Viipurin kaupunginarkkitehtina häntä seurasi Väinö Keinänen.
Töitä

1906 F. Sergejeff ja Pojat, asuin- ja liiketalo, Revonkatu 4, Viipuri
1907 Pesosen talo, Kannaksenkatu, Viipuri
1908 Asunto Oy Sampo, Papulankatu 2, Viipuri
1908 Asuinkerrostalo, Kullervonkatu 10, Viipuri
1910 Niklas Milénin talo, Lahti 1910
1910 Päivölän talo, Maunun- ja Tottenkadun kulma, Viipuri
1911 Juho Peltosen talo, Lahti
1914 Papulan kansakoulu, Viipuri
1920 Hiekan kansakoulu, Viipuri
1921 Johtaja N. Lammetmaan asuintalo, Kullervonkatu 4, Viipuri
1921 Viipurin Puhelinyhdistyksen talo (julkisivut arkkitehti Uno Ullberg)
1927 Savo-Karjalan Osakepankin talo, Karjalankatu, Viipuri
1926-1928 Viipurin kaupunginsairaala
1927 Viipurin kaupungin lastenkoti, Talikkala, Viipuri
1928 Oy Viljelyksen asuin- ja liiketalo, Punaisenlähteentori, Viipuri
Peter Grünberg

| Peter Grünberg |
| --- | --- |

Henkilötiedot
Syntynyt: 18. toukokuuta 1939 Plzeň, Böömin–Määrin protektoraatti
Kuollut: 7. huhtikuuta 2018 (78 vuotta) Jülich, Saksa
Kansalaisuus:  saksalainen
Koulutus ja ura
Tutkinnot:  Darmstadtin teknillinen yliopisto
Väitöstyön ohjaaja:  Stefan Hüfner
Instituutti:  Carleton-yliopisto Jülichin tutkimuskeskus Kölnin yliopisto
Tutkimusalue:  tiiviin aineen fysiikka
Tunnetut työt:  GMR
Palkinnot:  Wolfin palkinto (2006) Vuoden eurooppalainen keksijä (2006) Japani-palkinto (2007)  Nobelin fysiikanpalkinto (2007)
Peter Grünberg (18. toukokuuta 1939 Plzeň, Böömin–Määrin protektoraatti – 7. huhtikuuta 2018) oli saksalainen fyysikko, joka tunnetaan löytämästään suuri magnetoresistanssi -ilmiöstä. Grünbergille myönnettiin vuonna 1988 löytämästään ilmiöstä Nobelin fysiikanpalkinto vuonna 2007. Palkinnon jakoi ranskalainen Albert Fert. Grünbergin tutkimusalaan kuuluu erityisesti tiiviin aineen fysiikka.
Elämäkerta

Grünberg syntyi Plzeňissä vuonna 1939. Kaupunki kuului Böömin–Määrin protektoraattiin, jonka kansallissosialistinen Saksa oli aiemmin miehittänyt. Kaupunki kuuluu nykyään Tšekkiin. Hänen vanhempansa olivat insinööri Feodor A. ja Anna Grünberg. Hänen insinööri-isänsä joutui maailmansodan jälkeen vankileirille ja kuoli siellä 1945. Muu perhe karkotettiin kansalaisuutensa vuoksi Saksaan. He asettuivat Hessenin osavaltiossa sijaitsevaan Lauterbachin kaupunkiin, missä Grünberg suoritti lukio-opinnot.
Vuonna 1962 Grünberg sai Fysiikasta välitutkinnon Frankfurt am Mainin Johann Wolfgang Goethe -yliopisto ja siirtyi 1963 opiskelemaan Darmstadtin teknilliseen yliopistoon, jossa hän väitteli tohtoriksi vuonna 1969. Tohtoriksi väiteltyään hän toimi kolme vuotta tutkijana Ottawassa Carleton-yliopistossa, ja vuonna 1972 hän aloitti Jülichin tutkimuskeskuksen kiinteän aineen fysiikan tutkimusosastolla. Hän työskenteli siellä vuoteen 2004, jolloin jäi eläkkeelle. Hän on kuitenkin jatkanut uraansa vielä eläköitymisen jälkeenkin. Jülichin tutkimuskeskuksen lisäksi Grünberg työskenteli vuosina 1984–1985 Argonnen kansallislaboratoriossa Yhdysvalloissa, vuodesta 1992 Kölnin yliopiston professorina ja kuuden kuukauden ajan vuonna 1988 Tōhokun yliopiston Tsukuban tutkimuskeskuksessa.
Grünberg on palkittu useita kertoja uransa aikana. Nobelin fysiikanpalkinnon hän jakoi vuonna 2007 Albert Fertin kanssa. Grünebrg ja Fert löysivät vuonna 1988 toisistaan riippumatta suuri magnetoresistanssi -ilmiön. Sillä tarkoitetaan sähkävastuksen äkillistä muuttumista, kun materiaali, joka on muodostunut vuorottelevista ferromagneettisista ja epämagneettisista kerroksista, altistetaan suurelle magneettikentälle.  Löytö on mahdollistanut gigatavukoon kiintolevyjen valmistamisen. Nobelin lisäksi Grünberg on saanut lisäksi muun muassa Japani-palkinnon (2007) ja Wolfin palkinnon (2007).
Pat Mullane

| Pat Mullane> Henkilötiedot |
| --- | --- |
Syntynyt: 31. heinäkuuta 1990 (ikä 34) Wallingford, CT, Yhdysvallat
Kansalaisuus:   Yhdysvallat
Jääkiekkoilija
Pelipaikka:  keskushyökkääjä
Maila:  vasen
Pituus:  180 cm
Paino:  83 kg
Pelaajaura
Pääsarjaura:  2015–2017
Seurat:  Rockford IceHogs (AHL) Toledo Walleye (ECHL) Reading Royals (ECHL) Ässät (SML) HC Karlovy Vary (ČEL)
Maurice Patrick Mullane (s. 31. heinäkuuta 1990 Wallingford, Connecticut, Yhdysvallat) on yhdysvaltalainen entinen jääkiekkoilija. Hän oli pelipaikaltaan keskushyökkääjä, mutta osasi pelata myös laidassa. Mullane pelasi Boston Collegessa vietettyjen yliopistovuosiensa jälkeen neljä vuotta ammattilaisena, AHL:ssä, ECHL:ssä, Suomessa ja Tšekissä.
Ura > Seuraura

Mullane kävi vuodet 2005–2008 high schoolia Avon Old Farmsissa. Kauden 2008–2009 hän pelasi USHL-junioriliigaa Omaha Lancersissa, jonka kolmanneksi paras pistemies Mullane oli tehoilla 23+34=57. Hän pelasi kauden aikana myös USHL:n tähdistöottelussa. Vuodet 2009–2013 Mullane kävi Boston Collegea, jossa hän voitti Hockey Eastin mestaruuden vuosina 2010, 2011 ja 2012, sarjan runkosarjan mestaruuden vuonna 2012 sekä koko NCAA:n mestaruuden vuosina 2010 ja 2012.
Kaudella 2011–2012 Mullane voitti tehoilla 10+29=39 BC:n sisäisen syöttöpörssin ja jakoi sisäisen pistepörssin neljännen sijan Steven Whiteyn kanssa. He jakoivat Hockey Eastin pistepörssin kymmenennen sijan Lowellin Riley Wetmoren kanssa. Viimeisellä yliopistokaudellaan 2012–2013 Mullane toimi BC:n kapteenina ja hänet valittiin kauden päätteeksi joukkueen parhaaksi pelaajaksi ja palkittiin John "Snooks" Kelley Memorial Awardilla. Mullane valloitti joukkuetovereidensa Johnny Gaudreaun ja Steven Whiteyn kanssa koko sarjan pistepörssin kärkikolmikon. Heistä Mullane sijoittui kolmanneksi tehoilla 16+27=43.
Toukokuussa 2013 Mullane teki vapaana agenttina vuoden mittaisen AHL-sopimuksen Rockford IceHogsin kanssa. NHL-varaamaton Mullane osallistui samana syksynä myös Chicago Blackhawksin harjoitusleirille. Hänen tulokaskautensa 2013–2014 toi siellä 46 runkosarjaottelussa tehot 6+7=13. Mullane pelasi kauden aikana myös 13 ottelua ECHL-joukkue Toledo Walleyessa. Syyskuussa 2014 hän teki sopimuksen ECHL-joukkue Greenville Road Warriorsin kanssa, mutta kauden 2014–2015 kynnyksellä lokakuussa Mullane kaupattiin sieltä Reading Royalsiin vaihdossa Mike Banwellin oikeuksiin. Hän nousi joukkueen kapteenistoon ja oli Royalsin kolmanneksi paras pistemies tehoilla 23+39=62.
Kaudeksi 2015–2016 Mullane siirtyi vuoden mittaisella sopimuksella SM-liigajoukkue Porin Ässiin. Syyskuussa 2016 hän siirtyi try-outin kautta Tšekin Extraligan HC Karlovy Varyyn oltuaan ilman sopimusta alkukauden 2016–2017. Mullanen kausi jäi kuitenkin vain 35 runkosarjaottelun mittaiseksi loukkaantumisten vuoksi.
Elokuussa 2017 Mullane ilmoitti omalla Instagram-tilillään lopettaneensa pelaajauransa.
Ura > Maajoukkueura

Mullane pelasi alle 19-vuotiaiden World Junior A Challengessa vuonna 2008, jolloin hän voitti kultaa.
Muuta

Mullanen isosisko Marissa on pelannut myös jääkiekkoa.
Owen Pallett

| Owen Pallett |
| --- | --- |

Henkilötiedot
Syntynyt: 7. syyskuuta 1979 (ikä 45)
Muusikko
Laulukielet:  englanti
Tyylilajit:  experimental,  indie pop, baroque pop
Soittimet:  viulu, kitara, piano ja syntetisaattori 
Yhtyeet:  Les Mouches, Picastro, Final Fantasy
Levy-yhtiöt:  Blocks Recording Club, Tomlab, Domino
Aiheesta muualla
www.owenpalletteternal.com
  [ Muokkaa Wikidatassa ] [ ohje ]  
Michael James Owen Pallett (s. 7. syyskuuta 1979) on kanadalainen säveltäjä, viulisti ja laulaja.
Pallett esiintyi aikaisemmin nimellä Final Fantasy, joka oli pohjimmiltaan sooloprojekti. Yhtyeen nimi juontui samannimisestä konsolipelistä. Joulukuussa 2009 Pallett ilmoitti, että esiintyisi vastedes omalla nimellään.
Tuotanto

Ennen Final Fantasya Pallett soitti Les Mouches -yhtyeessä, minkä lisäksi hän on soittanut tai toiminut sovittajana lukuisten eri artistien levyillä. Pallett on myös kiertänyt Arcade Firen kanssa yhtyeen uran alkutaipaleella ja kirjoittanut sen studioalbumien orkesteri- ja jousisovitukset.
Tuotanto > Studioalbumit

Has a Good Home (2005)
He Poos Clouds (2006)
Heartland (2010)
In Conflict (2014)
Island (2020)
Tuotanto > EP:t ja singlet

Young Canadian Mothers (2006)
Many Lives (2006)
X (2007)
Spectrum, 14th Century (2008)
Plays to Please (2008)
Lewis Takes Action (2010)
Lewis Takes Off His Shirt (2010)
A Swedish Love Story (2010)
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto
Owen Pallett Myspacessa (englanniksi)